लादेन की डायरी में मिला साजिशों का कच्चा चिट्ठा  
अमेरिका के खुफिया अधिकारी लादेन के घर से मिली एक बुकलेट की जांच कर रहे हैं जिसमें अलकायदा की साज़िशों का लेखा−जोखा है।
अमेरिका के खुफिया अधिकारी ऐबटाबाद में ओसामा बिन लादेन के घर से मिली एक बुकलेट की जांच कर रहे हैं जिसमें अलकायदा की साज़िशों का लेखा−जोखा है। इसी नोटबुक में अमेरिकी रेलवे को निशाना बनाने की बात कही गई है जिसे लेकर एफ़बीआई और अमेरिकी गृह विभाग ने पिछले हफ्ते एलर्ट जारी किया था।   अमेरिका के एक अधिकारी के मुताबिक ऑपरेशन के दौरान बरामद सामान में एक नोटबुक है जिसे ओसामा ने लिखा है। इसकी जांच कर रहे अधिकारियों ने साफ किया है कि ये कोई पसर्नल डायरी नहीं हैं और इसमें अलकायदा की विचारधारा हमले की जगह और इनकी योजना का ज़िक्र है। इस में अमेरिका के छोटे शहरों और वहा के रेल सिस्टम को निशाना बनाने का ज़िक्र है।